**צבא הגנה לישראל**

**צו בדבר חוק הקרקעות (רכישה לצרכי ציבור) (יהודה ושומרון) (מס' 321), התשכ"ט-1969**

**החלטה בדבר רכישת בעלות ונטילת חזקה (כביש 45 - בקטע א-ראם מימוש הפקעה מס' ה'/1/83)**

בתוקף סמכותי לפי סעיף 2 לצו בדבר חוק הקרקעות (רכישה לצרכי ציבור) (יהודה ושומרון) (מס' 321), התשכ"ט-1969, סעיף 5א לצו בדבר הקמת מינהל אזרחי (יהודה ושומרון) (מס' 947), התשמ"ב-1981, ובהתאם לסעיף 4 לחוק הקרקעות (רכישה לצרכי ציבור), מס' 2 לשנת 1953 (להלן – חוק הרכישה), ולאחר ששוכנעתי כי נטילת החזקה במקרקעין המופקעים הינה לטובת הציבור לשם הסדרת והרחבת כביש 45 בקטע א-ראם, באופן המספק מענה לצורך ציבורי, תחבורתי ובטיחותי, לשתי האוכלוסיות באזור, וכי יש ביכולת היזם לעמוד בהוצאה הדרושה לפיצוי בעלי הזכות במקרקעין -

הנני מחליט בזה, בהתאם לסעיף 12 לחוק הרכישה, על נטילת החזקה במקרקעין שיפורטו להלן בתוך 60 ימים מיום פרסום החלטה זו בשטח, באתר האינטרנט, במשרדי המת"קים הרלוונטיים, או במסירה לגורמי הקישור הפלסטיני, לפי המאוחר מביניהם.

ואלה המקרקעין:

חטיבת קרקע בגודל של 4.694 דונם, אשר כלולה בתחום החלטות הפקעה מס' ה'/1/81, אך טרם נתפסה בה החזקה בפועל, כפי שסומן בצבע אדום במפת נטילת חזקה בקנה מידה 1:5,000 הנושאת את השם "החלטה בדבר נטילת חזקה (הסדרת והרחבת כביש 45 בקטע א-ראם מימוש הפקעה מס' ה'/1/83), החתומה על ידי והמצורפת להחלטה זו ומהווה חלק בלתי נפרד מהחלטה זו.


המקרקעין האמורים מוסדרים ועל פי מפת ההסדר מצויים בחלקות אדמות הכפר מח'מאס גוש 17 (מוסדר), חלקות 50, 52-54, 63. כפר ג'בע גוש פיסקאלי 2 מווקע סהל-ג'בע. כפר ג'בע גוש פיסקאלי 3 מווקעות חריקת אז-זית, אם-סויג'ה, אל-עקד.

החלטה זו ומפת הרכישה המצורפת לה, יפורסמו באופן הבא:

1. יופקדו במשרדי המת"ק הרלוונטי וייתלו בלוח המודעות למשך 60 ימים.
2. יימסרו לגופי הקישור הפלסטיני בנפה הרלוונטית, באמצעות המת"ק הרלוונטי.
3. יפורסמו בעיתונות בשפה העברית והערבית.
4. יפורסמו באתר אינטרנט של המינהל האזרחי.
5. יופקדו בלשכת ראש ענף תשתית במינהל האזרחי, ויועמדו לעיונו של כל המעוניין.
6. יופקדו בלשכת התכנון במינהל האזרחי, ויועמדו לעיונו של כל המעוניין.
7. יופקדו במשרדי נציג הממונה על הרכוש הממשלתי באיו"ש בנפה הרלוונטית, ויועמדו לעיונו של כל המעוניין.
8. ייתלו בצורה ברורה, במספר מקומות, בשטח המקרקעין המדובר, למשך 60 ימים.
9. יפורסמו בקובץ המנשרים, הצווים והמינויים (הקמצ"ם) של מפקדת כוחות צה"ל באזור יהודה ושומרון.

ויועמדו לעיונו של כל המעוניין.

|  |  |
| --- | --- |
| **כ"ה בכסלו התשפ"ה 26 בדצמבר 2024** | **הלל רוט סגן ראש המינהל האזרחי לעניינים אזרחים הרשות המוסמכת** |



תמונה שמכילה טקסט, מפה, תרשים, אטלס

התיאור נוצר באופן אוטומטי